हिसार। कड़ाके की सर्दी और गिरते तापमान का असर फसलों के साथ-साथ सब्जियों और फलों पर भी देखने को मिल रहा है। 14 दिसंबर के बाद से ही तापमान में भारी गिरावट दर्ज की गई है। जिले में तापमान 2.5 से 6 डिग्री के आसपास बना हुआ है। 25 दिसंबर की रात तापमान 1.5 डिग्री तक जा पहुंचा था। ऐसे में जाड़ा सब्जियों के उत्पादन पर असर डाल रहा है। हवा में कम नमी, काेहरे की कमी और तेज हवाओं के साथ सर्दी के कारण सब्जियों और फलों की पैदावार करीब 15 फीसदी तक प्रभावित हो सकती है। मौसम विज्ञानियों के मुताबिक जनवरी के दूसरे सप्ताह के आखिर तक सब्जियों में नुकसान बढ़ सकता है। अगेती और छोटी पौध वाली सब्जियों की पौध में तो और ज्यादा नुकसान है। मटर, टमाटर, शकरकंदी, और बिना खुदाई किए हुए आलू की फसल में नुकसान हो रहा है। हरी मिर्च, पालक, प्याज की पौध उगाई जा रही है। एचएयू वेजीटेबल विभाग के अध्यक्ष एसी यादव का कहना है कि अभी तो सब्जियों में नुकसान 10 से 15 प्रतिशत ही है। आगामी समय में अगर हवा में नमी कम और रही और कोहरा नहीं आया तो नुकसान ज्यादा भी हो सकता है। एचएयू में 25 हेक्टेयर में सब्जियां उगाई गई हैं।
पैदावार कम होने से बढ़ सकते हैं दाम
तापमानमें कमी और प्रतिकूल वातावरण के कारण इस बार सब्जियों और फलों की पैदावार कम आंकी जा रही है। जानकार बताते हैं कम पैदावार होने पर आगामी समय में सब्जियों और फलों के दाम में बढ़ोतरी हो सकती है। साथ ही मौसम की मार सब्जियों और फसलों की गुणवत्ता को प्रभावित कर रही है। गेहूं, सरसों सब्जियों में नुकसान किसानों की मेहनत पर भारी पड़ सकता है।
सब्जियों की इस तरह बचा सकते हैं जाड़े से
विशेषज्ञोंके मुताबिक जाड़े और पाले से सब्जियों को बचाने के लिए सब्जियों के आसपास ईंधन जलाकर धुआं करने से फायदा होता है। इसके अलावा सब्जियों को पतले कपड़े से ढांप दिया जाए ताकि पौध पर पाला जम सके। कपड़े को दिन के वक्त हटा देना चाहिए ताकि धूप में पौधे अपना भोजन बनाने की प्रक्रिया को सुचारू तौर पर चला सकें। इसके अलावा हल्की नियमित सिंचाई करने से भी सब्जियों को नुकसान से बचाया जा सकता है।
फलदार पौधे का ऐसे करें बचाव
मौसममें 2 डिग्री से भी कम तापमान होने पर फलों के पौधों में नुकसान ज्यादा होने लगता है। ऐसे में छोटे और बड़े पौधों की दो तरह से सुरक्षा की जा सकती है। एचएयू के उद्यान विभाग अध्यक्ष एसएस सिंधू ने बताया कि जैविक और अजैविक दाे तरीकों का प्रयोग करके फलों को पाले से बचाया जाता है। छोटे पौधों की सुरक्षा के लिए मलचिंग करके यानि पराली, भूसा या बाजरे की कड़बी को बिछा कर पौधों को गर्मी दी जाती है। वहीं थैटींग करके अजैविक माध्यम यानि पाॅली या मैट से पौधों को ढांपकर पौधों को पाले से बचाया जाता है। इसके अलावा किन्नू, अमरूद, अनार, आंवला, मौसमी, माल्टा आदि के बड़े पौधों की सुरक्षा के लिए पतली नालियां बनाकर नियमित सिंचाई करें।
जनवरी के दूसरे सप्ताह में बूंदाबांदी संभावित
हवामें नमी की कमी तेज हवाओं के कारण है। पहाड़ों पर बर्फबारी के कारण मैदानी इलाकों में शीत लहर का असर है। सुबह और रात को तापमान में कमी रहेगी तो दिन के वक्त धूप राहत दे रही है। हरियाणा कृषि विश्वविद्यालय मौसम विभाग विशेषज्ञ के अनुसार अभी बारिश होने के अासार दिखाई नहीं दे रहे हैं। हालांकि कुछ समय के लिए हल्के बादल छाए रहेंगे लेकिन जनवरी के दूसरे सप्ताह में हल्की बूंदाबांदी हो सकती है। कोहरा आने से फसलों को नुकसान हो रहा है। 14 जनवरी के बाद मौसम में बदलाव आने की संभावना है।
तापमान में कमी आने के कारण पाले के कारण टमाटर की पौध की पत्तियों का रंग पीला पड़ रहा है। पत्तियां मुरझा भी रही है।ऐसे में सब्जियों की पैदावार कम होने के अासार हैं।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva